b'\n_START_ARTICLE_\nHans Christian H\xc3\xb8ier\n_START_SECTION_\nUddannelse\n_START_PARAGRAPH_\nH\xc3\xb8ier aflagde svendepr\xc3\xb8ve som bygningsmaler 1940 og var derefter elev p\xc3\xa5 Viggo Brandts malerskole (1940-1942). I 1942 blev H\xc3\xb8ier optaget p\xc3\xa5 Det Kongelige Danske Kunstakademis Malerskole, Grafiske skole og Frescoskole under professor Kr\xc3\xa6sten Iversen, professor Axel J\xc3\xb8rgensen og professor Elof Risebye, hvorfra han tog afgang i 1949.\n_START_SECTION_\nKarriere\n_START_PARAGRAPH_\nH\xc3\xb8ier havde sin officielle debut p\xc3\xa5 Charlottenborg For\xc3\xa5rsudstilling og Kunstnernes Efter\xc3\xa5rsudstilling i 1943. H\xc3\xb8ier har siden udstillet og udsmykket over det meste af Danmark og han er repr\xc3\xa6senteret blandt andet p\xc3\xa5 Statens Museum for Kunst, Lolland-Falsters Stiftsmuseum, Nasjonalgalleriet i Oslo, Helsinki Museet i Finland, Pusjkin-Museet i Moskva, New Jersey Universitetet i USA samt Bratislava Museet i Slovakiet. I 1950erne var H\xc3\xb8ier medarbejder ved  Aksel Salto genskabelse af Sonnes frise p\xc3\xa5 Thorvaldsens Museum\n_START_SECTION_\nPrivat\n_START_PARAGRAPH_\nDen 7. april 1956 giftede H\xc3\xb8ier sig med Karen Bro Rasmussen i Bispebjerg sogn, K\xc3\xb8benhavns amt._NEWLINE_H\xc3\xb8ier var i mange \xc3\xa5r og indtil sin d\xc3\xb8d bosat i Birker\xc3\xb8d nord for K\xc3\xb8benhavn.'